அபா தவேசர்

அபா தவேசர் (Abha Dawesar: பிறப்பு: 1 சனவரி, 1974) இந்தியாவில் பிறந்த ஆங்கில புதின எழுத்தாளர் ஆவார். இவரது புதினங்களில் குறிப்பிடத்தக்கவை: பேபிஜி,  பேமிலி வேல்யூஸ், தட் சம்மர் இன் பாரிஸ், மினிப்ளேனர். 2005ஆம் ஆண்டு புதினமான பேபிஜி, நேர்பாலீர்ப்பு பெண் புனைகதைக்கான லாம்டா இலக்கிய விருதையும் இசுடோன்வால் புத்தக விருதையும் வென்றது.

 வாழ்க்கை வரலாறு 
அபா தவேசர் புதுதில்லியில் பிறந்தார். ஆர்வர்ட் பல்கலைக்கழகத்தில் சேர அமெரிக்காவுக்குச் சென்றார். அமெரிக்காவில் 1995இல் பட்டம் பெற்றார்.

தனது விருது பெற்ற இரண்டாவது புதினமான பேபிஜியை (2005) வெளியிடுவதற்கு முன்பு, அபா தவேசர் மன்ஹாட்டனில் உள்ள உலகளாவிய நிதிச் சேவை நிறுவனத்தில் பணிபுரிந்தார். இவர் தனது நேரத்தை எழுதுவதற்கு ஒதுக்குவதற்காக தனது வேலையை விட்டுவிட்டார்.

தாவேசர் ஹார்வர்டில் மாணவராக இருந்ததிலிருந்தே புகைப்படம் எடுத்தல், காட்சி, காணொளிக் கலை ஆகியவற்றில் செலவிட்டு வருகிறார். இவரது படைப்புகள் அமெரிக்காவிலும் வெளிநாடுகளிலும் உள்ள பல்வேறு காட்சியகங்கள், அருங்காட்சியகங்களில் காட்சிக்கு வைக்கப்பட்டுள்ளன.

2010ஆம் ஆண்டில், ரோட்ரிகோ பெர்னார்டோ இயக்கிய லவ் அண்ட் தி சிட்டிஸ் திரைப்படத்திற்கான திரைக்கதையின் ஒரு பகுதியை அபா எழுதினார்.

2013 முதல், எண்ணிம தொழில்நுட்பத்தைச் சார்ந்துள்ளப் பிரச்சினைகள், சமூக நடத்தை, அனுபவத்தில் அதன் விளைவுகள் குறித்து தவேசர் பேசி வருகிறார்.

 விருதுகள் 
 பிக்சன் ஃபெலோ, நியூயார்க் கலை அறக்கட்டளை (2000) 
 நேர்பாலீர்ப்பு பெண் புனைகதைக்கான இலாம்ப்டா இலக்கிய விருது, பேபிஜி (2005)
 இசுடோன்வால் புத்தக விருது, அமெரிக்க நூலக சங்கம், பேபிஜி (2006)

 நூலியல் 
 புதினங்கள். 

 மினிப்ளேனர் (2000) (இந்தியாவில் பெங்குயின் புக்ஸ் மூலம் தி த்ரீ ஆஃப் அஸ் என்ற தலைப்பில் வெளியிடப்பட்டது) 
 பேபிஜி (2005) (இசுடோன்வால் புத்தக விருது & இலாம்ப்டா இலக்கிய விருது.) (2006) "18th Annual Lambda Literary Awards". Lambda Literary. 2006. Archived from the original on 11 December 2013. Retrieved 18 November 2014.
 தட் சம்மர் இன் பாரிஸ் (2006) 
 ஃபேமிலி வேல்யூஸ் (2011) 
 சென்சோரியம் (2012) 
 மாடிசன் ஸ்கொயர் பார்க் (2016) 

 சிறுகதைகள் 
 தி குட் கிங் இன் மெனான்: அனில் சிங், 
 வந்தனா (2014)
 பிரேக்கிங் தி பவ்: ஸ்பெகுலேடிவ் ஃபிக்‌ஷன் இன்ஸ்பையர்டு பை ராமாயணா (ஜுபான் புத்தகங்கள். ப. 47. ISBN 9789383074174)

 தனிப்பட்ட வாழ்க்கை 
அபா தவேசர் நியூயார்க் நகரில் வசித்து வருகிறார்."Abha Dawesar". Contemporary Authors Online. 2007. Retrieved 13 October 2018.

 மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:1974 பிறப்புகள்